รัฐบาลไทย-ข่าวทำเนียบรัฐบาล-มท. เร่งขับเคลื่อนกลไกดำเนินความสัมพันธ์เมืองพี่เมืองน้อง (Sister City) ในระดับจังหวัด
วันพุธที่ 19 ธันวาคม 2561
มท. เร่งขับเคลื่อนกลไกดําเนินความสัมพันธ์เมืองพี่เมืองน้อง (Sister City) ในระดับจังหวัด
มท. เร่งขับเคลื่อนกลไกดําเนินความสัมพันธ์เมืองพี่เมืองน้อง (Sister City) ในระดับจังหวัด
วันนี้ (19 ธันวาคม 2561) เวลา 09.30 น. ณ ห้องประชุมดํารงธรรม ศาลาว่าการกระทรวงมหาดไทย นายปวิณ
ชํานิประศาสน์ รองปลัดกระทรวงมหาดไทย เป็นประธานการประชุมคณะทํางานขับเคลื่อนการดําเนินความสัมพันธ์เมืองพี่เมืองน้อง (Sister City) ในระดับจังหวัด ครั้งที่ 2/2561 เพื่อพิจารณาร่างแผนการขับเคลื่อนการดําเนินความสัมพันธ์เมืองพี่เมืองน้องในระดับจังหวัด (Sister City) พ.ศ. 2562 - 2566 ซึ่งกระทรวงมหาดไทยได้มีการดําเนินการ สืบเนื่องจากการประชุมสัมมนาโครงการจัดทํายุทธศาสตร์การดําเนินความสัมพันธ์เมืองพี่เมืองน้อง (Sister City) ในระดับจังหวัด เมื่อวันที่ 27 - 28 สิงหาคม 2561 ที่ผ่านมา โดยมีคณะทํางานขับเคลื่อนฯ กระทรวงมหาดไทย เข้าร่วมการประชุม
นายปวิณ รองปลัดกระทรวงมหาดไทย ได้เปิดเผยว่า ในปัจจุบัน จังหวัดของไทยมีการสถาปนาความสัมพันธ์ เมืองพี่เมืองน้องกับจังหวัดหรือหน่วยการปกครองของต่างประเทศแล้วจํานวน 89 คู่ 38 จังหวัด ทั้งนี้ การดําเนินความสัมพันธ์เมืองพี่เมืองน้อง (Sister City) ในระดับจังหวัดยังมีความท้าทายในหลายมิติ กระทรวงมหาดไทยได้ร่วมกับกระทรวงการต่างประเทศ ยกร่างแนวทางปฏิบัติในการสถาปนาความสัมพันธ์เมืองพี่เมืองน้อง (Sister City)
ซึ่งคณะรัฐมนตรีมีมติเห็นชอบไปแล้ว เมื่อวันที่ 10 ตุลาคม 2561 เพื่อใช้เป็นกรอบแนวทางให้กับจังหวัด และหน่วยงาน
ที่เกี่ยวข้องในการดําเนินความสัมพันธ์เมืองพี่เมืองน้อง (Sister City) และกระทรวงมหาดไทย ได้มีการแต่งตั้งคณะทํางานขับเคลื่อนการดําเนินความสัมพันธ์เมืองพี่เมืองน้อง (Sister City) ในระดับจังหวัด โดยมี รองปลัดกระทรวงมหาดไทยเป็นที่ปรึกษาคณะทํางานฯ เพื่อสนับสนุนการดําเนินงานที่เกี่ยวข้องกับการสถาปนาความสัมพันธ์เมืองพี่เมืองน้องให้มีทิศทางและกลไกดําเนินงานที่ชัดเจน มีประสิทธิภาพ จากการประชุมสัมมนาโครงการจัดทํายุทธศาสตร์การดําเนินความสัมพันธ์ฯ ได้มีการเสนอขอปรับรูปแบบจากร่างยุทธศาสตร์ เป็นร่างแผนขับเคลื่อนการดําเนินความสัมพันธ์เมืองพี่เมืองน้อง (Sister City) พ.ศ. 2562 - 2566 ให้เชื่อมโยงกับยุทธศาสตร์ชาติ ระยะ 20 ปี (พ.ศ. 2560 - 2579) แผนพัฒนาเศรษฐกิจและความมั่นคงแห่งชาติ ฉบับที่ 12 (พ.ศ. 2560 - 2564) และแผนยุทธศาสตร์กระทรวงมหาดไทย พ.ศ. 2560 - 2564 ไปจนถึงเป้าหมายการพัฒนาที่ยั่งยืน (Sustainable Development Goals: SDGs) กําหนดเป็นคู่มือ แนวทางปฏิบัติ ขั้นตอน และทิศทางการดําเนินความสัมพันธ์ฯ โดยกําหนดแนวทางการขับเคลื่อนการดําเนินความสัมพันธ์เมืองพี่เมืองน้องเป็น 3 ส่วนคือ ก่อนการสถาปนาความสัมพันธ์ฯ เพื่อสนับสนุนให้จังหวัดดําเนินความสัมพันธ์ฯตามแนวทางปฏิบัติได้อย่างมีประสิทธิภาพ และภายหลังการดําเนินการสถาปนาความสัมพันธ์ฯ เพื่อสนับสนุนให้จังหวัดดําเนินกิจกรรมอย่างเป็นรูปธรรม มีความต่อเนื่อง รวมไปถึงส่งเสริมให้มีกลไกในการขับเคลื่อน กํากับดูแล และติดตามประเมินผลดําเนินความสัมพันธ์ฯ ในส่วนกลางและจังหวัด โดยการบูรณาการทํางานผ่านกลไกคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจ (กรอ.) ให้เข้ามามีบทบาทการทํางานมากยิ่งขึ้น
รองปลัดกระทรวงมหาดไทย ได้กล่าวทิ้งท้ายไว้ว่า เป้าหมายของแผนขับเคลื่อนการดําเนินความสัมพันธ์ เมืองพี่เมืองน้อง (Sister City) เพื่อสนับสนุนจังหวัดสามารถดําเนินความสัมพันธ์เมืองพี่เมืองน้องฯ ได้อย่างมีประสิทธิภาพ ที่จะนําไปสู่การส่งเสริมความสัมพันธ์ระหว่างประเทศในภาพรวม รวมทั้งยังเป็นการเสริมสร้างศักยภาพของจังหวัดในการเพิ่มขีดความสามารถการแข่งขัน เป็นการพัฒนาพื้นที่ได้อย่างยั่งยืนต่อไป